**Република Србија, АП Војводина**

**Град Вршац**

**Предшколска установа „Чаролија“ Вршац**

**број 450/1-2023**

**датум 10.04.2023. године**

**В Р Ш А Ц**

На основу члана 72 Статута Предшколске установе „ Чаролија“ Вршац, ул. Ђуре Јакшића бр. 3, расписује

**КОНКУРС**

**ЗА ПРИЈЕМ ДЕЦЕ У ЦЕЛОДНЕВНИ БОРАВАК (11 ч )**

**И ПРИПРЕМНИ ПРЕДШКОЛСКИ ПРОГРАМ (4 ч )**

**ЗА РАДНУ 2023/2024. ГОДИНУ**

**У радној 2023/2024. години, објекти у саставу ПУ „Чаролија“ Вршац, примају децу:**

* **у целодневни боравак у трајању од 11 часова:**
* **јаслице** за децу рођену од 01.11.2020. – 01.09.2022. године
* **обданиште** за децу рођену од 01.03.2018. – 31.10.2020. године
* **у припремни предшколски програм на целодневном боравку** у трајању од 11,5 часова
* **у** **припремни предшколски програм у трајању од 4 часа** за децу рођену у периоду од 01.03.2017. - 01.03.2018. године , те могу, а не морају, на захтев родитеља да се упишу и деце рођена у периоду од 01.03.2018. - 31.08.2018. године;

**Захтев за упис у вртић подноси родитељ, односно старатељ детета или лице које овласте.**

**Захтев за све вртиће ће се примати:**

1. **Електронски преко е-Управе;**
2. **ДОДАТНА ДОКУМЕНТАЦИЈА ЋЕ СЕ ПРИЛОЖИТИ НА СЛЕДЕЋУ Е-МАИЛ АДРЕСУ:** [**glavnivaspitac@pucarolija.com**](mailto:glavnivaspitac@pucarolija.com)**;**

**Конкурс за пријем деце траје од 03.05. - 15.05.2023. године.**

**Захтеви поднети после редовног конкурса (03.05.-15.05.2023. године) биће разматрани у ревизији уписа.**

Одлуку о пријему деце доноси Централна уписна комисија коју је именовао директор ПУ “Чаролија“ Вршац.

**Резултати Конкурса биће објављени на улазним вратима објеката ПУ „Чаролија“ Вршац:**

* **За ППП 26.05.2023. године**
* **За целодневни боравак 31.05.2023. године**

**Рок за жалбу је 15 дана од дана објављивања списка примљене деце.**

**Датуми за потписивање уговора објавиће се заједно са резултатима конкурса.**

**Уговор потписује родитељ или старатељ уз подношење личне карте на увид и уверења о здравственом прегледу детета и уверења надлежног Дома здравља о уредној вакцинацији детета.**

Комисија ће радити на основу Правилника о ближим условима за утврђивање приоритета за упис деце у предшколску установу („Службени гласник РС“ бр. 44/11), на основу члана 17 Закона о основама система образовања и васпитања („Сл. гласник РС“ бр. 88/17, 27/18, 10/19, 6/20, 129/21), Закона о предшколском васпитању и образовању („ Сл. гласник РС“, бр. 18/10, 101/17, 113/17 - др. закон, 95/2018 - др. закон, 10/2019, 86/2019 - др. закон, 157/2020 - др. закон, 123/2021 - др. закон и 129/2021), те додатним критеријумима прописаним Статутом ПУ “Чаролија“ Вршац, уз сагласност Оснивача; као и Правилником о ближим условима за пријем, упис, боравак и испис деце из ПРЕДШКОЛСКЕ УСТАНОВЕ „ЧАРОЛИЈА“ ВРШАЦ.

**Д И Р Е К Т О Р**

**ДАНГУБИЋ ЕМИЛИА с.р**.

**ДОКУМЕНТА КОЈА СЕ ПРИЛАЖУ УЗ ЗАХТЕВ ЗА УПИС ДЕЦЕ**

**ЗА РАДНУ 2023/2024. ГОДИНУ**

**Уколико желите да дете у предшколску установу буде уписано по основу приоритета или специфичности, документацију коју сте прибавили код надлежних институција, непосредно поднесите предшколској установи.**

**1.Документа којим се доказује статус детета/породице из осетљивих група:**

1.1 **За самохране родитеље (један од набројаних докумената):**

* правноснажна судска пресуда на увид или решење о самосталном вршењу родитељског права
* извод из матичне књиге рођених за децу неутврђеног очинства
* извод из матичне књиге умрлих за другог родитеља
  1. **За децу у хранитељским породицама или установама социјалне заштите:**
* решење Центра за социјални рад о смештају деце у одговарајућу установу или хранитељску породицу или Уговор о хранитељству
  1. **За децу са сметњама у психофизичком развоју:**
* потврда надлежне здравствене институције
  1. **За тешко оболелу децу:**
* потврда изабраног педијатра

1.5  **За кориснике новчане социјалне помоћи:**

* решење Центра за социјални рад да је породица корисник новчане социјалне помоћи

1.6  **За децу тешко оболелих родитеља:**

* Решење о инвалидитету или потврда изабраног лекара

1.7 **За остале осетљиве категорије:**

* Решење, потврда или препорука центра за социјални рад да је породица под одређеном врстом ризика

1.8 **За лица на одслужењу казне:**

* Потврда казнено-поправне установе о издржавању казне

**Уколико подносилац захтева за упис детета у предшколску установу није сагласан да запослени у предшколској установи изврши увид у податке који су садржани у Матичној књизи рођених и бази Централног регистра обавезног социјалног осигурања по службеној дужности, потребно је да предшколској установи непосредно поднесе следећу документацију:**

1. **Извод из матичне књиге рођених** за дете за које се подноси захтев за упис, као и за сву децу у породици;
2. **Документа којим се доказује радно-правни статус родитеља/стараоца:**
   1. **За запослене:**

* Потврда из Фонда ПИО о уписаном радном стажу(приватне и државне фирме) за оба родитеља детета за које се подноси захтев за упис
  1. **За уметнике:**
* Решење из Пореске управе о утврђеној основици, потврда из Фонда ПИО или потврда из Удружења уметника
  1. **За студента:**
* Потврда о студирању(за текућу школску годину)
  1. **За пољопривреднике:**
* Уверење о оствареним приходима издато у општинској филијали Пореске управе или потврда из Фонда ПИО
  1. **За родитеље запослене у иностранству:**
* Потврда о запослењу коју је оверио судски тумач
  1. **За пензионере:**
* Решење, последњи чек или потврда из Фонда ПИО

1. **Остало:**

**Уколико не припадате ни једној од наведених категорија, потребно је да поднесете релевантну документацију којом доказујете наведени статус. За детаљније информације можете се обратити предшколској установи.**

**\*\*\*\*\*\*\*\*НАПОМЕНА:**

**За сву децу приликом потписивања уговора потребно је доставити и УВЕРЕЊЕ НАДЛЕЖНОГ ДОМА ЗДРАВЉА О УРЕДНОЈ ВАКЦИНАЦИЈИ ДЕТЕТА.**

**За упис у ППП (целодневни и полудневни) обавезно приложити и ДОКАЗ О ЗДРАВСТВЕНОМ ПРЕГЛЕДУ ДЕТЕТА при потписивању уговора.**